సంపూర్ణేష్ బాబు

సంపూర్ణేష్ బాబు లేదా సంపూ  (అసలు పేరు నరసింహాచారి) ఒక తెలుగు సినిమా నటుడు. హృదయ కాలేయం చిత్రం ద్వారా తెలుగు సినీ పరిశ్రమకు పరిచయమయ్యాడు. ఇతనికి సోషల్ మీడియా వలన విపరీతమైన ప్రచారం వచ్చింది. తొలి సినిమా విడుదల కాకముందే రెండవ సినిమా కొబ్బరిమట్ట ప్రారంభమైనది.
నేపథ్యము
సంపూర్ణేష్ బాబు అసలు పేరు నరసింహాచారి. వీళ్ళ ఊరు సిద్దిపేట దగ్గర్లోని మిట్టపల్లి. వీరిది పేద విశ్వకర్మ కుటుంబం. తినడానికి సరైన తిండి కూడా ఉండేది కాదు. ఇతనికి ఒక అన్న, ఇద్దరు అక్కలు. ఇతను ఏడో తరగతి చదివేటపుడు తండ్రి మరణించాడు. దాంతో అన్న వెండి బంగారం పనికోసం బయట పనిచేస్తుండేవాడు. కొద్ది రోజుల తర్వాత అన్న కుటుంబ పోషణార్థం అదే ఊర్లో వెండి బంగారు పని చేస్తుండేవాడు. పదో తరగతి పూర్తయిన తర్వాత అన్నకు సహాయంగా ఉండటం కోసం నెమ్మదిగా తను కూడా అదే పని నేర్చుకున్నాడు. అన్న ఇతనికి దగ్గర్లోని సిద్ధిపేటలో ఒక దుకాణం పెట్టించాడు. ఆర్టీసీ క్రాస్ రోడ్స్ దగ్గర వీళ్ళ బంధువులు ఉండేవారు. దీంతో వీళ్ళ కుటుంబము సిటీకి వచ్చినప్పుడల్లా సినిమాలు విపరీతంగా చూసేవారు. సినిమాలు చూసేందుకే ప్రత్యేకంగా వచ్చేవాళ్ళు.

 సినిమా 
సంపూర్ణేష్ బాబుకు చిన్నప్పటి నుంచి నటనపై ఆసక్తి ఉండేది. దుకాణం నడుపుతూనే సిద్ధిపేటలో ఉన్న మరో నటుడి దగ్గర నటనలో శిక్షణ కోసం వెళ్ళేవాడు. ఆయన ద్వారా నెమ్మదిగా సినిమాల్లో చిన్న చిన్న పాత్రల్లో నటించేవాడు. అలా కృష్ణవంశీ దర్శకత్వంలో వచ్చిన మహాత్మ అనే సినిమాలో ఒక చిన్న పాత్రలో నటించాడు. తర్వాత హైదరాబాదులో మరో సంస్థలో నటనలో శిక్షణలో చేరాడు మరిన్ని అవకాశాల కోసం ప్రయత్నాలు చేసేవాడు. వాటిలో భాగంగా స్టీఫెన్ శంకర్ అలియాస్ రాజేష్ అనే దర్శకుడితో పరిచయం ఏర్పడింది. సంపూర్ణేష్ బాబు కథానాయకుడిగా హృదయ కాలేయం అనే సినిమా తీయాలని స్టీఫెన్ శంకర్ ఆలోచన. ఈ సినిమా గుర్తింపు కోసం ఇతను తాను ఒక ప్రవాస భారతీయుడిననీ, డబ్బులు బాగా మిగలబెట్టుకుని వచ్చాననీ జీ న్యూస్ ఛానల్ లో ఒక వార్త కూడా ప్రసారం చేయించాడు. ఇదంతా ఇతనికి సాంఘిక మాధ్యమాల్లో విపరీతమైన ప్రచారం తెచ్చిపెట్టింది. తర్వాత విడుదలైన సినిమా ఓ మోస్తరు విజయాన్ని సాధించి ఇతనికి గుర్తింపు తెచ్చిపెట్టింది.

 నటించిన చిత్రాలు 
సంవత్సరంసినిమాపాత్రగమనికలుసూచిక నెం.2009మహాత్మానిరసనకారుడు2014హృదయ కాలేయంసంపోప్రధాన నటుడిగా అరంగేట్రంకరెంట్ తీగసన్నీ కాబోయే భర్తకామియో పాత్ర2015పెసరట్టుకామియో పాత్రబందిపోటుతెల్లబ్బాయిసింగం123సింగం 123జ్యోతిలక్ష్మీకామియో పాత్రవేర్ ఈజ్ విద్యా బాలన్గంటా2016లచ్చిందేవికి ఓ లెక్కుందివినోదం 100%భద్రం జాగ్రత్త బ్రదర్ఆశావహ నటుడు2017రాజా ది గ్రేట్పీటర్కామియో పాత్ర2018దేవదాస్నటుడుకామియో పాత్ర2019కొబ్బరి మట్టపాపారాయుడు, పెదరాయుడు, ఆంద్రోయుడుత్రిపాత్రాభినయంకథనంఅతనేకామియో పాత్ర2021బజార్‌ రౌడి కాళిచెక్ మేట్కాలీఫ్లవర్ఆండీ ఫ్లవర్ మరియు కాలీఫ్లవర్ద్విపాత్రాభినయం2022చోర్ బజార్ కాళి హాఫ్ స్టోరీస్2023మార్టిన్ లూథర్ కింగ్మార్టిన్ లూథర్ కింగ్ (నవ్వు)2025సోదరా  

 టెలివిజన్ 
సంవత్సరంషోపాత్రఛానల్ఫలితం2017బిగ్ బాస్ తెలుగు (సీజన్ 1)పోటీదారుస్టార్ మా9వ రోజున నడిచారు2019 కళ్యాణి అతిథిజెమిని టీవీటీవీ సీరియల్ అతిథి పాత్ర

 మూలాలు 

బయటి లంకెలు
హృదయ కాలేయం ప్రచార చిత్రంలో సంపూ
హృదయ కాలేయం చిత్ర పాటల విడుదలలో సంపూ ప్రసంగం
ఎవరు ఈ సంపూర్ణేష్ బాబు?
దక్కన్ హెరాల్డ్ పత్రికలో సంపూ గురించిన వార్త

వర్గం:తెలుగు సినిమా నటులు
వర్గం:సిద్దిపేట జిల్లా వ్యక్తులు
వర్గం:బిగ్ బాస్ (తెలుగు టీవీ సిరీస్) పోటీదారులు